স্ক্রল ডট ইনের খবরে বলা হয়েছে, গত জানুয়ারিতেই তৎকালীন প্রধান বিচারপতি দীপক মিশ্রর বিরুদ্ধে সংবাদ সম্মেলন করেছিলেন চার শীর্ষ বিচারপতি। ভারতের বিচার বিভাগে সবচেয়ে বড় সংকটের সৃষ্টি হয়েছিল তখন। অন্যদিকে বিচার বিভাগে মোদি সরকারের হস্তক্ষেপের প্রথম আলোচিত ঘটনাটি ঘটে ২০১৬ সালে। ওই সময় উত্তরাখন্ডে জারি করা রাষ্ট্রপতির শাসন তুলে দিয়েছিলেন রাজ্যের তৎকালীন প্রধান বিচারপতি কে এম জোসেফ। এ ঘটনায় ব্যাপক প্রতিক্রিয়া জানিয়েছিল বিজেপির নেতৃত্বাধীন জোট সরকার।